Навуковы супрацоўнік Акадэміі навук Чэхіі і мемарыяла “Лідыце (Чэхія) Войцэх Кынцл адзначыў, што чэшскія гісторыкі апошнія 20 год даследуюць як пытанні ахвяраў вайны, так і ваенных злачынцаў. Навукоўцы задаюцца пытаннем, чаму пад час Другой сусветнай вайны ў Еўропе адбыліся масавыя забойствы мірных грамадзян і як людзі маглі гэта зрабіць. 15 год таму ў Германіі быў адкрыты для даследчыкаў архіў з справамі амаль тысячы нацысцкіх ваенных злачынцаў, асуджаных пасля Другой сусветнай вайны. “І нам трэба зразумець, чаму яны пайшлі на гэтыя злачынствы, — сказаў Кынцл. Па гэтай праблеме чэшскія гісторыкі цесна супрацоўнічаюць са сваімі нямецкімі калегамі і спадзяюцца на такое ж супрацоўніцтва з гісторыкамі краін Усходняй Еўропы.